স্থায়ী সমাধানের জন্য ইঞ্জিনিয়ারদের কাছে একটিই পথ খোলা ছিল— অজয় নদের উপরে নতুন সেতু তৈরি করা। রাজ্য সরকারের ১০২ কোটি ২৫ লক্ষ টাকা বরাদ্দের সেই নতুন সেতুর কাজই চলছে। কিন্তু, প্রশাসনের নিষেধাজ্ঞা থাকা সত্বেও পুরানো সেতু দিয়ে ভারী যান চলাচলে ছেদ পড়েনি। নাম প্রকাশে অনিচ্ছুক এক প্রশাসনিক কর্তা বলছেন, ‘‘এখনও সেতুতে ওঠার আগেই জেলাশাসকের তরফে নির্দেশিকা জারি রয়েছে। সেখানে বলা হয়েছে গতি সর্বোচ্চ ২০ কিমি। ভারী যানবাহন সম্পূর্ণ নিষিদ্ধ। সে সবকে বুড়ো আঙুল দেখিয়ে দশ চাকার ট্রাক থেকে ট্রেলার সবই চলছে। যেগুলির পণ্য সহ বাহনের ওজন ৩০ থেকে ৫৮ টন।’’